stanford-oval/wikipedia huggingface dataset:
שומר טינה

| --- | --- |

כרזת הסרט
 מבוסס על:  משאית מזומנים
 בימוי:  גאי ריצ'י
 הופק בידי:  גאי ריצ'י   איוון אטקינסון   ביל בלוק
 תסריט:  גאי ריצ'י   איוון אטקינסון   מרן דייוויס
 עריכה:  ג'יימס הרברט
 שחקנים ראשיים:  ג'ייסון סטיית'האם   הולט מק'אלאני   ג'פרי דונובן   ג'וש הארטנט   לאז אלונזו   ראול קסטיו   דאוביה אופאריי   אדי מארסן   סקוט איסטווד   אנדי גרסיה   כריס ריילי   ניאם אלגר   ג'וש קאודרי   פוסט מאלון
 מוזיקה:  כריסטופר בנסטד
 צילום:  אלן סטיוארט
 מדינה:  ארצות הברית ארצות הברית   בריטניה בריטניה
 חברת הפקה:  מטרו גולדווין מאייר   מירמקס   Toff Guy
 חברה מפיצה:  יונייטד ארטיסטס (ארצות הברית)   ליונסגייט (בריטניה)   מטרו גולדווין מאייר ומירמקס (בכל העולם)
 שיטת הפצה:  וידאו על פי דרישה 
 הקרנת בכורה:  22 באפריל 2021 (בכל העולם)   7 במאי 2021 (בארצות הברית)
 משך הקרנה:  119 דקות
 שפת הסרט:  אנגלית
 סוגה:  מותחן
 תקציב:  40 מיליון דולר
 הכנסות:  104 מיליון דולר
 דף הסרט ב־IMDb
 
שומר טינה (באנגלית: Wrath of Man) הוא סרט שוד אמריקאי-בריטי, שעלה לאקרנים ב-22 באפריל 2021.
עלילה

סוכנות העוסקת בהעברת כספים במשאיות ממוגנות שוכרת את שירותו של מאבטח מסתורי, פטריק היל, לאחר שמשאית שלהם נשדדת על ידי קבוצת שודדים מקצועיים. המאבטח, לוחם וצלף בעל כישורים יוצאי דופן, הוא מאפיונר ותיק, שמתכנן כבר זמן רב את הנקמה ברוצחים של בנו. כאשר קבוצת אנשי צבא לשעבר מתכננים לשדוד את משאיות הכסף, תוכנית הנקמה של פטריק יוצאת לדרך.
שחקנים

ג'ייסון סטיית'האם - פטריק היל / מייסון הארגרייבס
הולט מק'אלאני - היידן "בולט"
ג'פרי דונובן - ג'קסון אינסלי
ג'וש הארטנט - דייב הנקוק "ילד זיעה"
לאז אלונזו - קרלוס
ראול קסטיו - סם
דאוביה אופארי - בראד
אדי מארסן - טרי רוסי
סקוט איסטווד - ג'אן
אנדי גרסיה - סוכן ה-FBI קינג
איליי בראון - דאגי הארגרייבס
כריס ריילי - טום
ניאם אלגר - דנה קורטיס
ג'וש קאודרי - סוכן ה-FBI האברד
פוסט מאלון - שודד
הפקה

באוקטובר 2019 דווח כי גאי ריצ'י עובד על עיבוד חדש לסרט הצרפתי משנת 2004 "משאית מזומנים", בכיכובו של ג'ייסון סטיית'האם. זהו הסרט הרביעי בו משתפים פעולה ריצ'י וסטיית'האם. בחודש נובמבר הצטרפו שחקנים נוספים, והתחילו הצילומים בלונדון ובלוס אנג'לס.
הערות שוליים

↑  Fleming, Mike Jr. (7 באוקטובר 2019). "Jason Statham & Guy Ritchie Re-Team For Miramax Action Thriller". Deadline Hollywood. נבדק ב-9 בנובמבר 2019. {{cite news}}:  (עזרה)
↑  Patten, Dominic (25 באוקטובר 2019). "'Mindhunter's Holt McCallany Riding Shotgun With Jason Statham In Guy Ritchie's New Heist Movie". Deadline Hollywood. נבדק ב-9 בנובמבר 2019. {{cite news}}:  (עזרה)
↑  N'Duka, Amanda (4 בנובמבר 2019). "Scott Eastwood Joins Guy Ritchie Directed Thriller 'Cash Truck'". Deadline Hollywood. נבדק ב-9 בנובמבר 2019. {{cite news}}:  (עזרה)
↑  Grater, Tom (8 בנובמבר 2019). "MGM Swoops For Guy Ritchie Thriller 'Cash Truck' Starring Jason Statham – AFM". Deadline Hollywood. נבדק ב-9 בנובמבר 2019. {{cite news}}:  (עזרה)
↑  Niamh Algar Joins Guy Ritchie/Jason Statham Action-Thriller In Lead Female Role
| --- | --- |
בקרת זהויות :  MusicBrainz release group: 924988c6-4009-4101-8838-1a33b9012465
תסמונת האוכף הריק

| --- | --- |

MRI של אוכף ריק
 תחום:  רדיולוגיה, אנדוקרינולוגיה
 שכיחות:  5.5-12% (נתיחות שלאחר המוות)
 גורם:  מולד או משני לגורמים שונים
 תסמינים:  בדרך כלל ללא תסמינים
 אבחון:  דימות של המוח (CT או MRI)
 קישורים ומאגרי מידע
 MeSH:  D004652
תסמונת האוכף הריק, היא מצב בו בלוטת יותרת המוח הממלאת בדרך כלל את האוכף הטורקי, מכווצת או משתטחת כלפי מטה ובמקומה האוכף הטורקי מלא בנוזל המוח. בדרך כלל מדובר בממצא מקרי שמתגלה בדימות של המוח שנעשה מסיבות אחרות ואינו גורם לתסמינים. הגורם לתסמונת יכול להיות שינוי אנטומי מולד או כמצב נרכש לאחר התערבות פולשנית באזור כגון ניתוח להסרת גידול, הקרנות או חבלה.
לקריאה נוספת

Disorders, National Organization for Rare (2003). NORD Guide to Rare Disorders (באנגלית). Lippincott Williams & Wilkins. ISBN 9780781730631. נבדק ב-8 במרץ 2017. {{cite book}}:  (עזרה)
Becker, Kenneth L. (2001-01-01). Principles and Practice of Endocrinology and Metabolism (באנגלית). Lippincott Williams & Wilkins. ISBN 9780781717502.
שינוי (תהליך)

מדד המחירים לצרכן בישראל מתחילת 2004 ועד אמצע 2005, דוגמה להצגה גרפית של שינוי
שינוי הוא מעבר של אובייקט ממצב מסוים למצב אחר.
מאפייני השינוי

השינוי הוא לעיתים נקודתי – מעבר בין שני מצבים מובחנים היטב, כגון הדלקת נורה, ולעיתים הוא תהליך המתמשך על פני זמן רב, תוך מעבר הדרגתי על פני רצף של מצבים, כגון החיים, שהם רצף של שינויים מהלידה עד המוות.
השינוי הוא לעיתים מחזורי, כמו התחלפות עונות השנה, ולעיתים הוא חד-כיווני או בעל קצב שאינו נצפה מראש.
יש להבחין בין שינוי פנימי, שהוא שינוי בעצם עצמו, לבין שינוי חיצוני, שהוא שינוי במעמדו של העצם עקב שינוי בסביבתו. כאשר הצבע ברמזור מתחלף מאדום לירוק, זהו שינוי פנימי, המתרחש ברמזור עצמו. כאשר הוריו של אדם נפטרים והוא הופך ליתום, זהו שינוי חיצוני, משום שלא חל שינוי באדם עצמו, אך בכל זאת השתנה מעמדו.
חיזוי השינוי

חיזוי השינוי נמצא בלבו של המסחר בבורסות למיניהן: מסחר בניירות ערך, מסחר במטבע זר ומסחר בסחורות עתידיות. התחזית לגבי השינוי הצפוי במחירו של המוצר הנסחר הוא שמשמפיע על ההחלטה לקנותו או למוכרו.
חיזוי מסלול מעופה של רקטה ששוגרה, שהוא למעשה חישוב השינוי במיקומה עד לפגיעתה במטרתה, הוא הבסיס למערכות ירוט כדוגמת "כיפת ברזל".
התנגדות לשינוי אישי וחברתי

ניסיון לשינוי בפעילות אנושית נתקל פעמים רבות בהתנגדות. תפיסת עולם שמהותה התנגדות לשינוי חברתי קרויה שמרנות. בקרב החרדים רווח הביטוי שטבע החת"ם סופר: "חדש אסור מן התורה", ובא לשלול חידוש או שינוי במנהגים דתיים ביהדות או באורחות החיים בכלל, וזאת למרות הזמנים המשתנים. התנגדות אלימה לשינוי מאפיינת את הלודיטים – קבוצה של פועלים אנגלים בתחילת המאה ה-19 שמחו – לעיתים על ידי הריסת מכונות – נגד השינויים שגרמה המהפכה התעשייתית, שינויים שהם חשבו שמאיימים על פרנסתם.
לקריאה נוספת

שאול פוקס, הפסיכולוגיה של ההתנגדות לשינוי, הוצאת אוניברסיטת בר-אילן, 1998.
סימולציה של אטומים זהים העוברים דעיכה רדיואקטיבית, החל מ-400 אטומים (מימין) או 4 אטומים (משמאל). המספר בראש האיור מציין כמה תקופות של מחצית חיים חלפו. שימו לב לחוק המספרים הגדולים: עם מספר גדול יותר של אטומים, הדעיכה הכללית אקראית פחות.
שייח' חוסיין

| --- | --- |

 מדינה / טריטוריה:  אתיופיה אתיופיה
 מדינה:  אורומיה
 גובה:  1,386 מטרים
 קואורדינטות:  7°45′N 40°42′E﻿ / ﻿7.75°N 40.7°E﻿ / 7.75; 40.7 
 אזור זמן:  UTC +03:00
  מפת מיקום  מפה מפורטת   (למפת אתיופיה מוגדלת) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטישייח' חוסיין(למפת אתיופיה רגילה) אדיס אבבה דירה דאווה מקלה גונדר אווסה ג'ימה ג'יג'יגה אריתריאה סודאן דרום סודאן  קניה סומליה ג'יבוטישייח' חוסיין  he tabBackground:;tabBorder:#aaa;defaultTab:0;
שייח' חוסיין (באמהרית: ሼክ ሁሴን) היא עיירה בדרום-מערב אתיופיה. העיירה ממוקמת באזור בייל באורומיה והגובה שלה הוא 1,386 מטר מעל פני הים.
סקירה כללית

מגלה הארצות ארתור דונלדסון סמית (אנ') הגיע לשייח' חוסיין ב-21 בספטמבר 1894 ובילה שם מספר ימים.
ב-23 בדצמבר 2007 דיווח עיתון אתיופי שחברת SATCON Construction השלימה בניית כביש של 170 קילומטרים דרך האזור ההררי של אורומיה המחבר את שייח' חוסיין עם העיירה מיצ'טה.
קבר שייח' חוסיין

העיירה נקראת על שם מקום קדוש בעיני מוסלמים באתיופיה: קברו של שייח' חוסיין: קדוש סומלי מהמאה ה-13 ממרכה (אנ'), שהכיר את האסלאם לאנשי סידאמו שחיו באזור באותה תקופה. הוא גם ייסד את סולטנות בייל (אנ') ומספרים שעשה ניסים רבים. מספר ניסים אלו תועדו בהגיוגרפיה שפורסמה בקהיר בשנות ה-20 של המאה ה-20. אף על פי שעיירה זו נמצאת כעת בתחומי המולדת של בני האורומו, היא ממשיכה להיות יעדם של כ-50,000 עולי רגל מאתיופיה פעמיים בשנה במהלך החודשים המוסלמיים שבהם חלו החג' ורביע אל-אוול. העלייה לרגל הראשונה היא להנצחת לידתו, והשנייה היא למותו. באופן מסורתי הם נושאים מקלות שסועים המכונים "אול שייח' חוסיין", שהם קטנים ואינם מנוצלים לכל מטרה מעשית. ברגע שהם מגיעים למקדש, עולי הרגל נכנסים בתורם לקבר הקדוש בזחילה דרך פתח קטן.
המתחם הדתי הנרחב המוקדש לשייח' חוסיין כולל את העיירה ואת העמק הסמוך של קצ'מסרה. במהלך המאה ה-18, האמיר עבד אל-שקור בן יוסף מהרר בנה מקדש לקדוש הבגדאדי עבד אל-קאדר אל-ג'ילאני ליד קברו של שייח' חוסיין. כחלק מהמתחם נחנך גם בית קברות. במתחם יש את המסגד של אביו של שייח' חוסיין, שניהם עם "גובה" מסוג הרר. כמו כן, נמצאות בסמוך שלוש מערות.
הערות שוליים

↑  "Local History in Ethiopia" (PDF). The Nordic Africa Institute website. אורכב מ-המקור (PDF) ב-2011-05-28. נבדק ב-2007-12-03.
שנים עבריות ג'ק' - ג'קצ"ט

שנים עבריות ג'ק' (3100) - ג'קצ"ט (3199) 
התחילו, על פי המסורת המקובלת של מניין השנים בלוח העברי המבוססת על סדר עולם רבה, בשנת 662 לפנה"ס והסתיימו בשנת 562 לפנה"ס לפי הלוח היוליאני.
אירועים

ג'ק"א - אמציה מולך על ממלכת יהודה
ג'קי"ד - ירבעם השני מולך על ממלכת ישראל
ג'קט"ו - עוזיהו מולך על ממלכת יהודה
ג'קנ"ג - זכריהו בן ירבעם מולך על ממלכת ישראל לשישה חודשים
ג'קנ"ג - שלום בן יבש מולך על ממלכת ישראל
ג'קנ"ד - מנחם בן גדי מולך על ממלכת ישראל
ג'קס"ד - פקחיה מולך על ממלכת ישראל
ג'קס"ו - ישעיהו הנביא מתחיל להתנבא
ג'קס"ז - פקח בן רמליהו מולך על ממלכת ישראל
ג'קס"ז - יותם בן עוזיהו מולך על ממלכת יהודה
ג'קפ"ג - אחז מולך על ממלכת יהודה
ג'קפ"ז - הושע בן אלה מולך על ממלכת ישראל
ג'קצ"ט - חזקיהו מולך על ממלכת יהודה
הערות שוליים

1 2 3 4 5 6 7 8 9 10 11 12  לפי הרב יחיאל היילפרין בספרו סדר הדורות, המובא בערך מלכי יהודה וישראל
↑  ספר ישעיהו, פרק ו', פסוק א'
היסטוריה של עם ישראל
שומר הראש ואשתו של המתנקש

| --- | --- |

כרזת הסרט
 בימוי:  פטריק יוז 
 הופק בידי:  כריסטה קמפבל, מארק גיל, מת'יו אוטולה, ראיין ריינולדס, לטי גרובמן, לס וולדון 
 תסריט:  טום אוקונור 
 שחקנים ראשיים:  ראיין ריינולדס ריצ'רד אי. גרנט אנטוניו בנדרס מורגן פרימן פרנק גרילו סמואל ל. ג'קסון סלמה הייק Ulyana Chan 
 מוזיקה:  אטלי אורוורסון 
 צילום:  טרי סטייסי 
 מדינה:  ארצות הברית 
 חברת הפקה:  Millennium Media  Campbell Grobman Films
 חברה מפיצה:  ליונס גייט אנטרטיינמנט 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  16 ביוני 2021
 משך הקרנה:  100 דק' 
 שפת הסרט:  אנגלית 
 סוגה:  מותחן אקשן, סרט קומדיה 
 סרט קודם:  שומר הראש והמתנקש 
 אתר רשמי
 דף הסרט ב־IMDb
 
שומר הראש ואשתו של המתנקש (באנגלית: The Hitman's Wife's Bodyguard) הוא סרט קומדיה-פעולה אמריקאי משנת 2021, שביים פטריק יוז ונכתב על ידי טום אוקונור וברנדון ופיליפ מרפי. סרט המשך ל"שומר הראש והמתנקש" מ-2017. בסרט מככבים ראיין ריינולדס, סמואל ל. ג'קסון, סלמה הייק, פרנק גרילו, ריצ'רד גרנט, טום הופר, אנטוניו בנדרס ומורגן פרימן ותוכנן לצאת לאקרנים באוגוסט 2020 אך יציאתו נדחתה בשנה, בעקבות מגפת הקורונה. הסרט יצא לאקרנים ב-16 ביוני 2021 על ידי ליונסגייט.
תקציר עלילת הסרט

ארבע שנים לאחר אירועי הסרט הקודם, שומר הראש מייקל ברייס ממשיך את ידידותו עם המתנקש דריוס קינקייד כשהם יוצאים להרפתקה חדשה כדי להציל את סוניה, אשתו של דריוס, מאיומים חדשים.
שחקנים ודמויות

ראיין ריינולדס בתפקיד מייקל ברייס
ברטול גרוזדק כמייקל ברייס הצעיר
סמואל ל. ג'קסון בתפקיד דריוס קינקייד
סלמה האייק בתפקיד סוניה קינקייד
פרנק גרילו בתפקיד בובי אוניל
אנטוניו בנדרס בתפקיד אריסטוטל
מורגן פרימן בתפקיד אביו של מייקל.
ריצ'רד א. גרנט בתפקיד מר זייפרט
טום הופר בתפקיד מגנוסון
קריסטופר קמייאסו בתפקיד זנטו
גבריאלה רייט בתפקיד ורוניקה
הפקה

במאי 2018 הוכרז כי ראיין ריינולדס, סמואל ל. ג'קסון וסלמה האייק ניהלו שיחות מוקדמות כדי לחזור לגלם את תפקידיהם מהסרט "שומר הראש והמתנקש" משנת 2017, עם תוכניות להתחיל לצלם בהמשך השנה. בזמן שליונסגייט היו במגעים לקבלת זכויות ההפצה האמריקאיות, פטריק יוז צורף לתפקיד הבמאי. בנובמבר 2018, ליונסגייט רכשה את הזכויות מסרטי מילניום, בעוד שמאט או'טול ולס וולדון שימשו כמפיקים, מתוך תסריט מאת טום אוקונור. ריינולדס, ג'קסון והייק חתמו רשמית גם לככב בסרט ההמשך. במרץ 2019 הצטרפו לצוות השחקנים פרנק גרילו, מורגן פרימן, אנטוניו בנדרס וטום הופר, כאשר ריצ'רד אי. גרנט חזר לגלם את תפקידו מהסרט הראשון.
הצילומים החלו ב-2 במרץ 2019 באירופה והתקיימו באיטליה, קרואטיה, סלובניה, בולגריה ובריטניה.
הפצה

הסרט הופץ להקרנות מסחריות ב-16 ביוני 2021, לאחר שנדחה מתאריך השחרור המקורי (28 באוגוסט 2020) עקב מגפת הקורונה.
הערות שוליים

↑  קדימון רשמי
↑  Jeremy Fuster, "‘Hitman’s Bodyguard’s Wife’ Hits Theaters as ‘In the Heights’ Faces Box Office Test", The Wrap, June 16 2021
↑  Andreas Wiseman (7 במאי 2018). "Lionsgate Circling Sequel To 'Hitman's Bodyguard' With Ryan Reynolds, Samuel L. Jackson In Talks". Deadline Hollywood. נבדק ב-2 בנובמבר 2018. {{cite web}}:  (עזרה)
1 2  Roxborough, Scott (1 בנובמבר 2018). "AFM: Lionsgate to Release 'The Hitman's Bodyguard' Sequel Stateside (Exclusive)". The Hollywood Reporter (באנגלית). נבדק ב-2 בנובמבר 2018. {{cite news}}:  (עזרה)
↑  McNary, Dave (1 בנובמבר 2018). "Ryan Reynolds, Samuel L. Jackson to Return for 'Hitman's Bodyguard' Sequel". Variety. נבדק ב-6 בנובמבר 2018. {{cite news}}:  (עזרה)
↑  Kroll, Justin (1 במרץ 2019). "Frank Grillo Joins Ryan Reynolds in 'Hitman's Bodyguard' Sequel (EXCLUSIVE)". Variety. נבדק ב-1 במרץ 2019. {{cite web}}:  (עזרה)
↑  N'Duka, Amanda (11 במרץ 2019). "Morgan Freeman Joins Ryan Reynolds & Samuel L. Jackson In 'The Hitman's Bodyguard' Sequel". Deadline Hollywood. נבדק ב-11 במרץ 2019. {{cite web}}:  (עזרה)
↑  N'Duka, Amanda (13 במרץ 2019). "Antonio Banderas, Richard E. Grant Board Liongate's 'The Hitman's Bodyguard' Sequel". Deadline Hollywood. נבדק ב-13 במרץ 2019. {{cite web}}:  (עזרה)
↑  N'Duka, Amanda (26 במרץ 2019). "'The Umbrella Academy's Tom Hopper Joins 'The Hitman's Bodyguard' Sequel At Lionsgate". Deadline Hollywood. נבדק ב-26 במרץ 2019. {{cite web}}:  (עזרה)
↑  "The Hitman's Wife's Bodyguard". Production List. נבדק ב-1 במרץ 2019. {{cite web}}:  (עזרה)
↑  Mcclintock, Pamela (19 בדצמבר 2019). "'Hitman's Bodyguard 2' Bound for Late August 2020 Release". The Hollywood Reporter. נבדק ב-19 בדצמבר 2019. {{cite web}}:  (עזרה)
↑  https://deadline.com/2020/05/ryan-reynolds-hitmans-wifes-bodyguard-spiral-barb-and-star-more-2021-release-dates-lionsgate-coronavirus-1202923868/
| --- | --- |
בקרת זהויות :  MusicBrainz release group: 743eb02b-3b43-4d24-91c0-9e670633c940
תסמונת הארנב

תסמונת הארנב (באנגלית: Rabbit Syndrome) היא תסמונת אקסטרה-פירמידלית נדירה המופיעה בעקבות שימוש ארוך-טווח בתרופות אנטי-פסיכוטיות, בעיקר מהסוג הטיפוסי. התסמונת משלבת תופעות פרקינסוניות ותסמינים של טרדיב דיסקינזיה המשפיעים על אזור הפה והלסת. תסמונת הארנב מאופיינת בתנועות רעד מהירות, קצרות, חזרתיות ובלתי-רצוניות של אזור הפה (אך לא של הלשון) המזכירות במראן את תנועת פיו של ארנב. הטיפול בתסמונת נעשה באמצעות מתן תרופות אנטיכולינרגיות, כדוגמת ביפרידן.
הערות שוליים

↑  Mario Catena Dell'Osso, Andrea Fagiolini, Francesca Ducci, Azadeh Masalehdan, Antonio Ciapparelli, and Ellen Frank, "Newer antipsychotics and the rabbit syndrome". Clin Pract Epidemiol Ment Health. 2007; 3: 6
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שייח' סיבי

שייח' סיבי (באנגלית: Sheikh Sibi; נולד ב-21 בפברואר 1998 בסרקונדה שבגמביה) הוא כדורגלן גמביאני המשחק בעמדת השוער בקבוצת וירטוס ורונה מהסרייה ג' ובנבחרת גמביה.
קריירת מועדונים

סיבי משחק בוירטוס ורונה החל משנת 2016. תחילה שיחק עם המועדון בסרייה ד', ובעונת 2017/2018 העפיל עם המועדון לסרייה ג'.
קריירה בינלאומית

סיבי קיבל מספר זימונים לנבחרת גמביה החל מחודש יוני 2019. ב-29 במרץ 2021 הוא ערך את הופעת הבכורה שלו בנבחרת, בהפסד 1-0 לנבחרת הרפובליקה הדמוקרטית של קונגו במסגרת מוקדמות גביע אפריקה לאומות 2021. הוא נכלל בסגל נבחרת גמביה לקראת טורניר גביע אפריקה לאומות 2021.
הערות שוליים

↑  Sibi Sheikh: dall’inferno del Mediterraneo al paradiso della Nazionale באתר Verona Network, ‏ 25 בספטמבר 2019 (באיטלקית)
↑  Sheikh Sibi gets heroic status after impressive Gambia debut באתר Fallaboweh, ‏ 30 במרץ 2021 (באנגלית)
| נבחרת גמביה – גביע אפריקה לאומות 2021 |
| --- | --- | --- |
|  1 מ. ג'ובה •  2 בוב •  3 א. ג'אלו •  4 אנגום •  5 ע. קולי •  6 מריח •  7 ל. ג'אלו •  8 א. דרבו •  9 סיסאי •  10 מוסא בארו •   11 מודו בארו •  12 גומז • 13 ג'אנה •  14 סונקו סונדברג • 15 סונה • 16 אמבייה • 17 ב. ג'ובה • 18 גאייה • 19 א. קולי • 20 טראוולי • 21 יאנקו • 22 סיבי • 23 בדמוסי • 24 ד. דרבו • 25 סאנה • 26 טוראי • 27 אנז'ייה • 28 אדמס • מאמן: סיינטפיט |  1 מ. ג'ובה •  2 בוב •  3 א. ג'אלו •  4 אנגום •  5 ע. קולי •  6 מריח •  7 ל. ג'אלו •  8 א. דרבו •  9 סיסאי •  10 מוסא בארו •   11 מודו בארו •  12 גומז • 13 ג'אנה •  14 סונקו סונדברג • 15 סונה • 16 אמבייה • 17 ב. ג'ובה • 18 גאייה • 19 א. קולי • 20 טראוולי • 21 יאנקו • 22 סיבי • 23 בדמוסי • 24 ד. דרבו • 25 סאנה • 26 טוראי • 27 אנז'ייה • 28 אדמס • מאמן: סיינטפיט | גמביה |
שלום חיים פרוש

אין תמונה חופשית
הרב שלום חיים פרוש (י"ג באדר תרצ"ג, 11 במרץ 1933 - כ"ו בחשוון תשס"ה, 10 בנובמבר 2004) היה חוקר תורת החסידות ומזכיר מועצת גדולי התורה.
חייו

נולד בירושלים לחנה-רחל ומרדכי-ליבר פרוש, שהיה נכדו של מנחם מנדל פרוש. מגיל צעיר החל לחקור את תורת החסידות. נמנה עם צוות העורכים של האנציקלופדיה לחסידות בהוצאת מוסד הרב קוק. פרסם מאות מאמרים בחקר החסידות ותורתם של אדמו"ריה. פרסם מאמר שבועי מרכזי בביטאונה של חסידות בעלז "המחנה החרדי".
הוציא לאור את הסדרה "פניני החסידות" על חמישה חומשי תורה, הכוללת ליקוט מקיף מתורתם של גדולי החסידות. הספר יצא בכמה מהדורות. במשך שנים עמל על כתיבתה של סדרת ספרי "אש דת" של האדמו"ר מאוז'רוב.
התגורר בקריית צאנז בירושלים, היה חסיד ביאלה ומקורב לאדמו"ריה, רבי יחיאל יהושע ורבי בן ציון רבינוביץ. היה מקורב גם לרבי ישראל אלתר מגור, רבי יששכר דוב רוקח מבעלז ועוד.
במשך שנים שימש מזכיר מועצת גדולי התורה. בשנת תשמ"ט (1988), בעקבות הפילוג באגודת ישראל והקמת דגל התורה, פרש מתפקידו.
נפטר בכ"ו בחשוון תשס"ג ונקבר בחלקת הלוויים בהר הזיתים בירושלים.
משפחתו

היה נשוי למרים, בתו של הרב אליעזר דוד ברנד, חבר מערכת אוצר הפוסקים. בין גיסיו: הרב שלמה פישר והרב לייב מינצברג. בנו הרב אשר הוא ראש ישיבת נתיבות התלמוד לצעירים בירושלים ובצפת . בן דודו הוא הרב דב צבי קרלנשטיין.
מספריו ועריכותיו

אנציקלופדיה לחסידות - ספרים (אותיות א-ט), בהוצאת מוסד הרב קוק, ירושלים, תש"מ (לא יצאו כרכים נוספים)
סדרת פניני החסידות מבחר פירושים מכל ספרי החסידות על חמישה חומשי תורה
סדרת אש דת על התורה, האדמו"ר רבי משה יחיאל הלוי אפשטיין מאוז'רוב
הגדה של פסח אש דת לקט ממשנתו של האדמו"ר מאוז'רוב
מאמר תחית המתים ומאמר הגאולה והתחיה של האדמו"ר מאוז'רוב
ברכת טוב: בראשית וליקוטים על התורה, האדמו"ר רבי אריה לייב מאוז'רוב
אור יקרות תולדות ומשנת הבעל שם טוב ותלמידיו
אהרן קדוש ה' מאמרי הוד במשנת חייו של הרבי מבעלז
אור המועדים: פסח מבחר מאמרים באורה של משנת החסידות
ירח האיתנים מאמרים על קדושת המועדים במשנת החסידות
מנחה חדשה על הגדה של פסח, מרבי נפתלי חיים הורביץ מדז'יקוב, בעיבוד מחודש
ענייני בר מצווה בהלכה, ברמז וחסידות
תולדות יעקב יוסף לרבי יעקב יוסף מפולנאה, הוצאה מחודשת בתוספת מראי מקומות ומקורות
תולדות אדם על חמישה חומשי תורה ומועדים, מאת רבי יהושע מאוסטרובא, הוצאה מחודשת בתוספת מראי מקומות ומקורות
שירים ופזמונות לילדים

| --- | --- |
עטיפת הספר
עטיפת הספר
 מידע כללי
 מאת:  חיים נחמן ביאליק
 איורים:  נחום גוטמן
 שפת המקור:  עברית
 סוגה:  ספרי ילדים, שירי ילדים
 הוצאה
 הוצאה:  הוצאת דביר
 תאריך הוצאה:  1933
 מספר עמודים:  173
 קישורים חיצוניים
 הספרייה הלאומית:  001298117, 001298119, 001825984, 002492049, 002292717, 001298118, 002360924, 001298120, 002715898, 002678174
שִׁירִים וּפִזְמוֹנוֹת לִילָדִים הוא ספר שירים וסיפורים מאת חיים נחמן ביאליק ובאיוריו של נחום גוטמן. הספר יצא בשנת 1933 בהוצאת דביר לרגל חגיגות יובל השישים לביאליק, שצוינו במספר טקסים ביישוב היהודי. הספר זכה להוצאות מחודשות רבות במהלך השנים, בהן כחלק מהוצאת כל כתבי ביאליק בשנת 1957 ובשנת 2008, במהדורה חגיגית במלאת 75 שנה להופעתו של הספר, בה נוספה הקדמה של יעל דר המתייחסת למעמד הקנוני לו זכתה האסופה.
בספר מופיעים 79 סיפורים ושירים שכתב ביאליק בשנים 1897–1933 ובהם: "קַן צִפּוֹר", "הַתַּרְנְגֹלִים וְהַשּׁוּעָל", "עֲצִיץ פְּרָחִים", "לִכְבוֹד הַחֲנֻכָּה", "נַדְנֵדָה" (נד-נד, נד-נד), "מַקְהֵלַת נוֹגְנִים" (יוסי בכינור) ו"אֶצְבְּעוֹנִי". ביאליק ערך את שיריו בספר בהתאם לגיל הקוראים ויכולתם האוריינית. 11 מהשירים שבספר היו חדשים ופורסמו בו לראשונה, ובחלק מהאחרים ערך ביאליק שינויים לרגל כינוסם בספר זה. רבים מהשירים נכתבו בחו"ל בהגייה אשכנזית, שהייתה נהוגה באותה עת.
בחלק מהטקסטים קיימת זיקה למעשיות עממיות ומקורות יהודיים, כדוגמת "שַׁבָּת הַמַּלְכָּה" ו"אֵלִיָּהוּ הַנָּבִיא", לצד הטבע המקבל האנשה ומשמש כחלק חשוב מעולמו בעֲצִיץ פְּרָחִים ו"בְּגִנַּת הַיָּרָק" (בערוגת הגינה, מסביב לחבית), וסיפורים ושירים ערכיים המשדרים חלוציות המתבטאת ב"שִׁיר הָעֲבוֹדָה וְהַמְּלָאכָה". במהלך העבודה ביאליק נעזר באוסף של סיפורי יידיש שהועבר לידיו על ידי צבי דנילביץ'.
מרבית השירים בספר הולחנו, 254 לחנים מקוריים, ו-12 לחנים שהיו קיימים והוצמדו להם, בדרך זו הם נכנסו לרפרטואר התרבות בתקופה מסוימת.
בשנת 1967 יצא תקליט שירי ילדים של ביאליק בעיבודי ג'אז של מוני אמריליו, אלברט פיאמנטה ובני נגרי בשם "ח.נ. ביאליק - שירים ופזמונות" ובו ביצעו את השירים יהורם גאון, אופירה גלוסקא, שולה חן וליאור ייני (התקליט יצא על גבי דיסק בשנת 2006 על ידי חברת אן אם סי).
לקריאה נוספת

זיוה שמיר, שירים ופזמונות גם לילדים, לחקר שירת ביאליק לילדים ולנוער, הוצאת פפירוס: תל אביב 1986.
אילנה אלקד להמן, "ביאליק לילדים: סוגיית המגדר בשירים ובאיורים 2008-1922", עיונים בשפה וחברה, 3 (1), 2010, עמ' 66-31. טקסט מלא (אורכב 20.06.2020 בארכיון Wayback Machine)
הערות שוליים

↑  מודעה, כתבי ח.נ. ביאליק, דבר, 19 ביולי 1957
↑  יעל דר, קנון בכמה קולות: ספרות הילדים של תנועת הפועלים, 1950-1930, יד יצחק בן-צבי: ירושלים, 2013, עמ' 84.
↑  נתן שחר, חיים נחמן ביאליק בזמר העברי
| חיים נחמן ביאליק |
| --- | --- | --- |
| שירים | אל הציפור • תחזקנה • אם יש את נפשך לדעת •  הכניסיני תחת כנפך • על השחיטה • בעיר ההרגה • המתמיד • מתי מדבר • הבריכה • מגילת האש • לא זכיתי באור מן ההפקר • שיר העבודה והמלאכה • למתנדבים בעם • אכן חציר העם • ראיתיכם שוב בקוצר ידכם • שירתי • זוהר • ביום קיץ יום חום • בגינה • עציץ פרחים • שיר לחמוטל • שבת המלכה • פרש • קן ציפור • הפרח לפרפר • הפרפר לפרח • בין העצים הירקרקים‎ • היא יושבה לחלון • נדנדה • מעבר לים • מתי מדבר האחרונים • יהי חלקי עמכם • לכבוד החנוכה • בערוגת הגינה • מקהלת נוגנים • קומי צאי • יש לי גן • הקיץ גווע • אחרי מותי • לבדי •  תרזה יפה • לא ביום ולא בלילה • בין נהר פרת ונהר חדקל • בשל תפוח |  |
| סיפורים | ספר האגדה • אלוף בצלות ואלוף שום • גילוי וכיסוי בלשון • החצוצרה נתביישה • אריה "בעל גוף" • התרנגולים והשועל • שירים ופזמונות לילדים • אגדת שלושה וארבעה • ויהי היום • מסע הדג‎ • ספיח • יום השישי הקצר • מאחורי הגדר |  |
| הנצחה | קריית ביאליק • בית ביאליק • גבעת ח"ן • פרס ביאליק • כפר ביאליק • שדרות ח"ן (תל אביב) • כיכר ביאליק • מוסד ביאליק • רחוב ביאליק (תל אביב) • קמפוס ביאליק-רוגוזין • שדרות ח"ן (רחובות) • רחוב ביאליק (רמת גן) |  |
| ערכים קשורים | מאניה ביאליק‎ • אירה יאן • מרדכי עובדיהו • משה אונגרפלד • ראדי • אהל שם • עונג שבת |  |
שנים עבריות ג' אלפים - ג'צ"ט

שנים עבריות ג' אלפים (3000) - ג'צ"ט (3099) 
התחילו, על פי המסורת המקובלת של מניין השנים בלוח העברי המבוססת על סדר עולם רבה, בשנת 762 לפנה"ס והסתיימו בשנת 662 לפנה"ס לפי הלוח היוליאני.
אירועים

ג'ט - אלה בן בעשא מולך על ממלכת ישראל
ג'י - זמרי מולך על ממלכת ישראל לשבעה ימים
ג'י - תבני ועמרי מולכים יחד על ממלכת ישראל
ג'י"ד - עמרי נשאר למלוך לבד
ג'כ"א - אחאב מולך על ממלכת ישראל
ג'כ"ד - יהושפט מולך על ממלכת יהודה
ג'מ"ב - אחזיה בן אחאב מולך על ממלכת ישראל
ג'מ"ג - יורם בן אחאב מולך על ממלכת ישראל
ג'מ"ז - יהורם בן יהושפט מולך על ממלכת יהודה
ג'נ"ה - יהוא מולך על ממלכת ישראל
ג'נ"ה - אחזיה בן יהורם מולך על ממלכת יהודה
ג'נ"ו - עתליה מולכת על ממלכת יהודה
ג'ס"א - יהואש בן אחזיה מולך על ממלכת יהודה
ג'פ"ג - יהואחז מולך על ממלכת ישראל
ג'צ"ח - יואש מולך על ממלכת ישראל
הערות שוליים

1 2 3 4 5 6 7 8 9 10 11 12 13 14  לפי הרב יחיאל היילפרין בספרו סדר הדורות, המובא בערך מלכי יהודה וישראל
היסטוריה של עם ישראל
שלהבת עציוני

| --- | --- |

 מידע כללי
 סוג:  אנדרטה 
 על שם:  חללי חטיבת עציוני
 מיקום:  ירושלים 
 מדינה:  ישראל 
 הקמה ובנייה
 תקופת הבנייה:  ?–2011
 תאריך פתיחה רשמי:  2011 
 יוצר:  גדעון גרץ 
 קואורדינטות:  31°46′14″N 35°13′27″E﻿ / ﻿31.770527777778°N 35.224166666667°E﻿ / 31.770527777778; 35.224166666667
  (למפת ירושלים מוגדלת) שלהבת עציוני(למפת ירושלים רגילה) שלהבת עציוני(למפת הרי ירושלים רגילה) שלהבת עציוני(למפת הרי ירושלים מוגדלת) שלהבת עציוני
 
שלהבת עציוני הוא פסל בגן בלומפילד בירושלים, סמוך לטחנת הרוח במשכנות שאננים. הפסל משמש כאנדרטה לכ-570 חללי חטיבת עציוני שנפלו במלחמת העצמאות, שעה שנלחמו והגנו על ירושלים והיישובים סביבה.
הפסל עשוי מברונזה ופלדת אל-חלד והוא בגובה ארבעה מטרים. צורת הפסל מזכירה שלהבת אש וכפות ידיים נישאות למעלה.
האנדרטה הוקמה בשנת 2011 על ידי עמותת ותיקי גדוד מוריה, בשם שלושת גדודי החטיבה: גדוד מוריה, גדוד מכמש וגדוד בית חורון, ובסיוע הקרן לירושלים. היא כוללת את הפסל וכן סלע עם דברי הסבר, עמדת הסברה קולית והנצחת התורמים לבנייתו.
הפסל תוכנן בידי הפסל הישראלי - שווייצרי גדעון גרץ והעבודה עצמה נעשתה בסין.
האתר משמש היום כמקום התכנסות לטקסים של חטיבת עציוני החדשה.
ראו גם

המערכה על ירושלים במלחמת העצמאות